Author: Vaše meno
Company: MP SR

PREDKLADACIA  SPRÁVA

	Predložený návrh nariadenia vlády SR vypracovalo Ministerstvo pôdohospodárstva Slovenskej republiky na základe splnomocňovacieho ustanovenia § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z. a na vykonanie § 30b zákona Národnej rady Slovenskej republiky č. 285/1995 Z. z. o rastlinolekárskej starostlivosti v znení zákona č. 471/2001 Z. z.

	Vypracovanie navrhovaného nariadenia vlády vyplýva z  potreby aproximácie fytosanitárnej legislatívy Európskej únie do právneho poriadku Slovenskej republiky, a to na základe vydania nových smerníc Európskou komisiou, ktoré novelizovali smernicu Rady Európskych spoločenstiev 2000/29/ES z 8. mája 2000.

	Vzhľadom na rozsah, ktorý bolo potrebné prevziať z európskej legislatívy do právneho poriadku Slovenskej republiky, Ministerstvo pôdohospodárstva SR vypracovalo nový návrh nariadenia vlády, ktoré sa tak stane pre používateľov tohto nariadenia zrozumiteľným.

	Predložený návrh nariadenia nebude mať dopad na štátny rozpočet, rozpočet obcí a vyšších územných celkov, ani na životné prostredie, zamestnanosť a podnikateľské prostredie.

	Návrh nariadenia vlády bol predmetom pripomienkového konania, jeho vyhodnotenie je súčasťou tohto návrhu.

	Návrh nariadenia vlády bol predmetom rokovania Legislatívnej rady vlády Slovenskej republiky 26. apríla 2005, ktorá ho odporučila po zapracovaní pripomienok vznesených na jej rokovaní, predložiť v novom znení na rokovanie vlády Slovenskej republiky.

	Návrh nariadenia vlády SR sa predkladá bez rozporov.